Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: [1. számú melléklet a 223/1998. (XII. 30.) Korm. rendelethez]
Paragraph Index: 61

g) igénylő vagy házastársa a reá irányadó öregségi nyugdíjkorhatárt betöltötte és nincs jövedelme, vagy az kevesebb, mint a munkabér legkisebb összege. II/1-es ponthoz: A gyermekek neve és adatai után a megfelelő választ kell beírni. Nevelt gyermekként csak a gyámhatósági határozattal nevelésbe adott gyermeket lehet figyelembe venni. Az igényelt ellátás típusának megjelölésénél családi pótlékot vagy iskoláztatási támogatást kell beírni. II/4-es ponthoz: Az ellátásra való jogosultság megállapításának szempontjából jövedelemként a személyi jövedelemadó törvény szerinti olyan adóköteles jövedelmet kell figyelembe venni, amelynek havi összege meghaladja a minimális munkabér havi összegét. Rendszeres jövedelemmel akkor rendelkezik a gyermek, ha a jövedelme három egymást követő hónapban meghaladja a minimális munkabér összegét. III. ponthoz: Különösen fontos megjegyezni mindazokat az eseteket, amikor a nevelési ellátást igénybe vevő személynek bejelentési kötelezettséget ír elő a jogszabály! 2000/121. szám

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes